**Smernica č.1/2015**

**Pre verejné obstarávanie tovarov, služieb a stavebných prác v zmysle zákona NR SR č. 25/2006 Z. z . o verejnom obstarávaní a o zmene a doplnení niektorých zákonov v znení neskorších predpisov**

Táto smernica je aplikáciou zákona NR SR č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „zákon o verejnom obstarávaní“ ) a jej účelom je upraviť postupy verejného obstarávania pre Obec Heľpa ako verejného obstarávateľa ( ďalej len „obec “ ) v zmysle § 6 ods. 1 písm. b) zákona o verejnom obstarávaní.

**Článok 1.**

**Všeobecné ustanovenia**

Obec postupuje pri obstarávaní bežne dostupných tovarov, služieb stavebných prác najmä prevádzkového charakteru podľa schváleného plánu verejného obstarávania na príslušný kalendárny rok.

Verejné obstarávanie predstavuje postupy, ktorými sa zadávajú zákazky na dodanie tovaru, zákazky na uskutočnenie stavebných prác, zákazky na poskytnutie služieb, koncesia a súťaž návrhov.

Základnými princípmi verejného obstarávania, ktoré obec uplatňuje v každej etape procesu verejného obstarávania sú: transparentnosť, rovnaké zaobchádzanie a nediskriminácia uchádzačov alebo záujemcov, hospodárska súťaž (konkurencia) pri dodržiavaní zásad hospodárnosti a efektívnosti pri vynakladaní finančných prostriedkov.

Smernica je určená pre všetkých zamestnancov vrátane zamestnancov organizácií, ktoré má obec vo svojej zriaďovateľskej pôsobnosti – (ďalej len „zamestnanci“).

Povinnosť aplikovať postup verejného obstarávania podľa zákona o verejnom obstarávaní sa vzťahuje na zadávanie zákaziek bez ohľadu na zdroj finančných prostriedkov (vlastné zdroje, rozpočet obce, prostriedky zo štátneho rozpočtu, štrukturálne fondy EÚ).

Zamestnanci obce budú pri realizácii zadávania zákaziek postupovať podľa tejto smernice v plnom rozsahu.

**Článok 2.**

**Definícia základných pojmov a organizácia procesu verejného obstarávania**

**Zákazka**  je zmluva s peňažným plnením uzavretá medzi jedným, alebo viacerými verejnými obstarávateľmi na jednej strane a jedným alebo viacerými úspešnými uchádzačmi na strane druhej, ktorej predmetom je dodanie tovaru, uskutočnenie stavebných prác alebo poskytnutie služby.

**Záujemca** je fyzická osoba, právnická osoba alebo skupina takých osôb, ktorá na trhu dodáva tovar, uskutočňuje stavebné práce, alebo poskytuje službu a má záujem o účasť vo verejnom obstarávaní, alebo si vo verejnej súťaži prevzala súťažné podklady.

**Uchádzač** je fyzická osoba, právnická osoba alebo skupina takých osôb, ktorá na trhu dodáva tovar, uskutočňuje stavebné práce, alebo poskytuje službu a predložila ponuku.

**Dielo** je zhotovenie veci, pokiaľ nespadá pod kúpnu zmluvu, montáž určitej veci, jej údržba, vykonanie dohodnutej opravy, alebo úpravy určitej veci, alebo hmotne zachytený výsledok inej činnosti. Dielom sa vždy rozumie zhotovenie, montáž, údržba, oprava alebo úprava stavby alebo jej časti. Dielom sa tiež rozumie odborný posudok, spracovanie softwaru, správa audítora a iné.

**Dlhodobý majetok** sú tovary, služby a práce uhrádzané z kapitálových výdavkov.

**Miesto podnikania** sa rozumie adresa, z ktorej sa riadi podnik fyzickej alebo právnickej osoby.

**Zhotoviteľ** je fyzická alebo právnická osoba, ktorá zabezpečuje zhotovenie diela.

**CPV** – predmety zákazky sa zatrieďujú podľa klasifikácii platných v Európskom spoločenstve. Jednou z klasifikácii je Spoločný slovník obstarávania (CPV) ako klasifikačný systém zameraný na štandardizáciu údajov na definovanie predmetu zákazky – viď. [www.uvo.gov.sk](http://www.uvo.gov.sk).

**Žiadateľ** je organizačný útvar verejného obstarávateľa, alebo osoba, ktorá požaduje obstaranie tovarov, služieb, prác alebo potravín.

**Zamestnanec** je určený pracovník, ktorý realizuje proces verejného obstarávania.

**Procesný garant** je podľa tejto smernice odborne skúsená osoba pre verejné obstarávanie, ktorá koordinuje proces verejného obstarávania.

**Predpokladaná hodnota** zákazky vo verejnom obstarávaní sa určuje ako cena bez dane z pridanej hodnoty a pravidlá jej výpočtu určuje § 5 zákona o verejnom obstarávaní.

**Elektronická aukcia** je opakujúci sa proces, ktorý využíva elektronické zariadenia na predkladanie:

a) nových cien upravených smerom nadol,

b) nových cien upravených smerom nadol a nových hodnôt, ktoré sa týkajú určitých prvkov ponúk.

Jej účelom je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

Pri elektronickej aukcii sa použije postup uvedený v § 43 zákona pri nadlimitných zákazkách, a postup podľa rozhodnutia verejného obstarávateľa pri podlimitných zákazkách.

Verejný obstarávateľ môže použiť elektronickú aukciu aj pri zákazkách do 20 000 Eur, do

30 000 Eur alebo do 40 000 Eur - podľa vlastného uváženia.

**Právny garant** za zmluvné podmienky v procese verejného obstarávania u nadlimitných a podlimitných zákaziek je externe spolupracujúci právnik (v prípade potreby).

**Plán verejného obstarávania** je súhrn plánovaných tovarov, služieb a stavebných prác najmä prevádzkového charakteru, o ktorých je verejnému obstarávateľovi zrejmé, že ich v priebehu kalendárneho roka bude obstarávať s uvedením názvu podľa CPV klasifikácie, a predpokladanej hodnoty zákazky. Plán verejného obstarávania vypracuje poverený zamestnanec obecného úradu, schvaľuje ho starosta obce.

**Elektronický kontraktačný systém** - je elektronický informačný systém verejnej správy, ktorý slúži na zabezpečenie a podporu v oblasti verejného obstarávania. Má tri funkcionality:

* elektronické trhovisko
* dynamický nákupný systém
* elektronická podpora procesov

**Elektronické trhovisko** – systém plne elektronizovaného zadávania zákaziek a predkladania ponúk pre bežne dostupné tovary, služby a stavebné práce na trhu, ktorých predpokladaná hodnota dosahuje hodnotu podlimitnej zákazky, je zriadený a kontrolovaný Ministerstvom vnútra SR. Podmienky používania elektronického trhoviska určuje § 92 zákona o verejnom obstarávaní a následne Trhový poriadok. Výsledkom takéhoto obstarávania je zmluva s peňažným plnením, obsahujúca všeobecné zmluvné podmienky, tiež zadané týmto systémom.

**Organizačná zložka verejného obstarávateľa (ďalej len organizačná zložka)** – organizačná jednotka, ktorá je zriadená Obcou Heľpa. Medzi takéto organizačné zložky patrí Základná škola Heľpa, Materská škola Heľpa, Základná umelecká škola, Školská jedáleň. Verejné obstarávanie pre obec vykonáva poverený zamestnanec obce v súčinnosti s predkladateľom požiadavky na zabezpečenie verejného obstarávania.

**Článok 3.**

**Postupy verejného obstarávania a finančné limity**

**3.1.** Poverený zamestnanec obce postupuje pri zadávaní zákazky, tým postupom verejného obstarávania, ktorý je schválený starostom obce (príloha č.2). Pri elektronickom kontraktačnom systéme sa zvolený postup, potvrdzujepodpísaním opisného formulára, ktorý prejde karanténou.

**3.2.** Pre ostatné organizačné zložky, zriadené Obcou Heľpa, poverený zamestnanec obstaráva zákazku najmä pre plánované bežne dostupné tovary a služby, ale aj pre plánované iné ako bežne dostupné tovary, služby a práce na základe plánu verejného obstarávania, ktorý predkladá riaditeľ, resp. vedúci zamestnanec organizačnej zložky na príslušný kalendárny rok, čo najskôr po vykonaní účtovnej uzávierky predchádzajúceho kalendárneho roka. Plán verejného obstarávania predkladá podľa prílohy č. 1. V prípade, že sa v priebehu roka vyskytne potreba obstarávať iné tovary, služby a práce neuvedené v pláne verejného obstarávania, poverený zamestnanec obstaráva zákazku, na základe žiadosti samostatne podanej vedúcimi predstaviteľmi jednotlivých organizačných zložiek.

## 3.3. Postupy vo verejnom obstarávaní pri nadlimitných zákazkách sú:

* 1. verejná súťaž,
	2. užšia súťaž,
	3. rokovacie konania (rokovacie konanie so zverejnením, priame rokovacie konanie),
	4. súťažný dialóg.

**Pri podlimitných** zákazkách platia postupy podľa § 91 zákona o verejnom obstarávaní.

**3.4. Finančné limity a postupy pri verejnom obstarávaní upravuje zákon o verejnom obstarávaní.**

V závislosti od predpokladanej hodnoty zákazky (finančného limitu), je zákazka:

* nadlimitná
* podlimitná bežne dostupná
* podlimitná nie bežne dostupná
* podlimitná potraviny
* zákazka tovarov a služieb bežne dostupných do 1 000 Eur
* zákazka tovarov a služieb nie bežne dostupných do 20 000 Eur
* zákazka potraviny do 40 000 Eur

Zákazku nemožno rozdeliť ani zvoliť spôsob určenia jej predpokladanej hodnoty s cieľom vyhnúť sa použitiu postupov zadávania zákazky podľa zákona.

**3.4.1 Nadlimitnou zákazkou** je zákazka, ktorej predpokladaná hodnota je rovná alebo vyššia ako finančný limit, ustanovený všeobecne záväzným právnym predpisom, ktorý vydáva Úrad pre verejné obstarávanie. Finančný limit nadlimitnej zákazky sa od 01. 03. 2015 pre verejného obstarávateľa, ktorým je obec pri tovaroch a službách začína od sumy 207 000 Eur a pri stavebných prácach od sumy 5 186 000 Eur.

**3.4.2 Podlimitnou zákazkou** je zákazka, ktorej predpokladaná hodnota je v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok nižšia ako finančný limit podľa bodu 3.4.1. a ide o zákazku:

1. na dodanie tovaru bežne dostupného na trhu s výnimkou potravín, uskutočnenie stavebných prác alebo poskytnutie služby bežne dostupných na trhu a jej predpokladaná hodnota je rovnaká alebo vyššia ako **1 000 Eur**
2. ktorá nie je zákazkou podľa písmena a) a jej predpokladaná hodnota je:

1. rovnaká alebo vyššia ako **20 000** **Eur**, ak ide o zákazku na dodanie tovaru, alebo o zákazku na poskytnutie služby alebo

2. rovnaká alebo vyššia ako **30 000** **Eur,** ak ide o zákazku na uskutočnenie stavebných prác,

1. na dodanie potravín, ak predpokladaná hodnota zákazky je rovnaká alebo vyššia ako **40 000** **Eur**.

**Článok 4 .**

**Bežná dostupnosť na trhu**

**4.1**. Bežne dostupné tovary, stavebné práce alebo služby na trhu sú pre účely tejto smernice v zmysle zákona o verejnom obstarávaní také, ktoré :

* nie sú vyrábané, poskytované alebo uskutočňované na základe špecifických a pre daný prípad jedinečných požiadaviek,
* sú ponúkané v podobe, v ktorej sú bez väčších úprav ich vlastností alebo prvkov aj dodané, poskytnuté alebo uskutočnené a zároveň
* sú spravidla v podobe, v akej sú dodávané, poskytované alebo uskutočňované pre verejného obstarávateľa, dodávané, poskytované alebo uskutočňované aj pre spotrebiteľov a iné osoby na trhu.

Bežne dostupnými tovarmi, stavebnými prácami alebo službami sú najmä tovary, stavebné práce alebo služby, určené na uspokojenie bežných prevádzkových potrieb verejného obstarávateľa.

Bežne dostupnými tovarmi alebo službami sú najmä tovary a služby spotrebného charakteru.

Bežne dostupné tovary, stavebné práce alebo služby, ktorých predpokladaná hodnota zákazky je vyššia ako 1 000 Eur, sa budú zabezpečovať prostredníctvom elektronického trhoviska

**Článok 5.**

**Postup podlimitných zákaziek na dodanie tovaru, služby alebo uskutočňovanie stavebných prác**

**5.1.** Obec priobstarávaní podlimitných zákaziek vo všeobecnosti môže použiť ustanovenia **§ 91 ods. 1 písm. a), b) bod 3, alebo c)** zákona o verejnom obstarávaní pri zákazkách na dodanie tovaru, poskytnutie služby alebo uskutočnenie stavebných prác bežne dostupných na trhu, ktorých hodnota zákazky je vyššia, alebo rovná ako:

- 1 000 Eur a súčasne nižšia ako 207 000 Eur (tovar, služba)

 - 1 000 Eur a súčasne nižšia ako 5 186 000 Eur (stavebné práce)

**5.2.** Obec pri podlimitných zákazkách pri tovare (okrem potravín), službe alebo stavebných prácach postupuje v závislosti od druhu zákazky s ohľadom na to či ide o tovary, stavebné práce a služby bežne dostupné na trhu, alebo iné ako bežne dostupné a určuje nasledovné postupy :

**A. Bežne dostupné tovary, služby a stavebné práce**

**1.** **postupuje pri bežne dostupných zákazkach** na dodanie tovarov (okrem potravín), služieb a stavebných prác najmä podľa plánu verejného obstarávania schváleného na príslušný kalendárny rok.

**2.** **postupuje podľa § 92 až § 99** zákona o verejnom obstarávaní, (t. j. obstarávaním prostredníctvom **elektronického trhoviska**), ak ide o dodanie tovaru (okrem potravín), uskutočnenie stavebných prác alebo poskytnutie služby **bežne dostupných na trhu,** ak hodnota zákazky je rovná alebo vyššia ako 1 000 Eur .

**B. Iné ako bežne dostupné tovary, služby a stavebné práce na trhu**

**1. postupuje podľa § 9 ods. 9** (bod 5.4.) ak ide o dodanie tovaru, uskutočnenie stavených prác a poskytnutie služby iných ako bežne dostupných na trhu do finančného limitu menej ako 20 000 Eur (tovar a služby) a menej ako 30 000 Eur (stavebné práce).

**2. postupuje bez využitia elektronického trhoviska podľa § 100 až § 102** (bod 5.3.)

a) ak ide o  iné tovary (okrem potravín), služby a práce, na ktoré sa nevzťahujú ustanovenia § 92 až § 99 zákona o verejnom obstarávaní

b) ak ide o iné tovary (okrem potravín), stavebné práce alebo služby, ktoré nie sú bežne dostupnými na trhu a ich predpokladaná hodnota je rovnaká, alebo vyššia ako 20 000 Eur a súčastne nižšia než 207 000 Eur pri tovare a službe a rovnaká, alebo vyššia než 30 000 Eur a nižšia ako 5 186 000 Eur pri stavebných prácach

c) ak ide o zákazku v oblasti obrany a bezpečnosti

d) ak ide o právnickú osobu podľa § 6 ods. 2, ktorá je úplne alebo z väčšej časti financovaná alebo kontrolovaná verejným obstarávateľom, alebo v ktorej verejný obstarávateľ vymenúva alebo volí viac ako polovicu členov jej riadiaceho orgánu alebo kontrolného orgánu, ak im technické možnosti objektívne neumožňujú postupovať zadaním zákazky podľa § 92 - § 99

**3.** Obec môže **postupovať podľa § 102a a § 102b (porovnávanie cien)**, ak ide o dodanie tovaru (okrem potravín), uskutočnenie stavebných prác alebo poskytnutie služby bežne dostupných na trhu, ak technické možnosti mu objektívne neumožňujú postupovať prostredníctvom elektronického trhoviska, alebo ak je oprávnený postupovať podľa § 98 (napr. splnenie podmienok podľa § 58 písm. – nová zmluva pokiaľ ide o doplňujúce stavebné práce zadané pôvodnému dodávateľovi, o ktorých sa pri zadávaní zákazky nevedelo, a suma zákazky po navýšení nepresiahne 20 % z pôvodnej sumy obsiahnutej v zmluve).

**4.** Obec môže **postupovať podľa § 58 zákona** o verejnom obstarávaní priamým rokovacím konaním, ak je splnená aspoň jedna z  ustanovených podmienok (napr. mimoriadne udalosti – živelná pohroma, havária, alebo situácia bezprostredne ohrozujúca život, alebo zdravie ľudí, alebo životné prostredie) a dodržiava ustanovenia § 59 zákona o verejnom obstarávaní.

* 1. **Postup zadávania podlimitných zákaziek na tovar, službu a stavebné práce podľa § 100 bez využitia elektronického trhoviska**

Postupom zadávania podlimitných zákaziek podľa § 100 sa obstarávajú :

* všetky zákazky tovaru, stavebných prác alebo služby nie bežne dostupné na trhu, ktorých predpokladaná hodnota je v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok rovná, alebo vyššia ako
	1. 20 000 Eur pri tovare (okrem potravín) a službe
	2. 30 000 Eur pri stavebných prácach a
	3. 40 000 eur, ak ide o tovar, ktorým sú potraviny
* maximálna hodnota uvedených zákaziek nesmie zároveň dosiahnuť hodnotu nadlimitnej zákazky uvedenú v bode 3.4.1.

Obec pri tomto postupe:

1. **spracuje** predpokladanú hodnotu zákazky podľa podmienok platných v čase odoslania **výzvy na predkladanie ponúk,**
2. **spracuje návrh výzvy na predkladanie ponúk,** v ktorejvyžaduje na preukázanie splnenia podmienok účasti týkajúcich sa osobného postavenia všetky doklady **podľa § 26 ods. 2,** prípadne ďalšie doklady, ktorými sa preukazuje finančné a ekonomické postavenie a technická alebo odborná spôsobilosť podľa § 27 až 30, a určí ich v súlade s § 32 ods. 6; § 32 ods. 10 a 11 sa použijú primerane,

**3. spracuje harmonogram priebehu verejného obstarávania** tak, aby lehota na predkladanie ponúk bola minimálne **20 dní** odo dňa odoslania výzvy na zverejnenie vo vestníku úradu pre verejné obstarávanie, pričom určí lehotu na predkladanie ponúk tak, aby zahŕňala čas potrebný na vypracovanie ponúk a vysvetľovanie súťažných podkladov, **a určí lehotu viazanosti ponúk** tak, že zohľadní čas potrebný na vyhodnotenie ponúk a uzavretie zmluvy s úspešným uchádzačom,

**4. spracuje súťažné podklady** podľa § 34 a uverejní ich vo svojom profile vo vestníku v členení podľa jednotlivých verejných obstarávaní, a to po dobu 5 rokov odo dňa uverejnenia výzvy na predkladanie ponúk alebo súťažných podkladov, ktoré obsahujú informácie alebo dokumenty chránené podľa zákona, ak sa povoľujú variantné riešenia podstupuje podľa § 37 primerane,

**5. odošle výzvu na predkladanie ponúk na zverejnenie vo vestníku verejného obstarávania** Úradu pre verejné obstarávanie spôsobom podľa § 23. Výzva obsahuje všetky náležitosti uvedené v § 100 ods. 2, písm. a) – m),

**6**. výzvu na predkladanie ponúk poslanú Úradu pre verejné obstarávanie, úrad zverejní a po takom uverejnení ju obec **posiela najmenej trom vybraným záujemcom,**

**7. poskytne vysvetlenie údajov** uvedených vo výzve na predkladanie ponúk alebo v súťažných podkladoch bezodkladne, najneskôr do **piatich pracovných dní** od doručenia žiadosti o vysvetlenie, všetkým zainteresovaným záujemcom; **záujemca môže požiadať o vysvetlenie najneskôr šesť pracovných dní pred uplynutím lehoty na predkladanie ponúk**,

1. **predkladanie ponúk**

 - ak ide o zákazku, pri ktorej **môže podať námietky aj iná osoba než orgán štátnej** správy alebo je predpokladaná hodnota zákazky rovná alebo vyššia, než 40 000 Eur, ak ide o dodanie tovaru alebo poskytnutie služieb, a rovná alebo vyššia než 200 000 Eur ak ide o uskutočnenie stavebných prác, **sa použijú všetky ustanovenia § 39, ponuka sa predkladá tak, aby obsahovala osobitne časť „Ostatné“ a osobitne časť „Kritéria“, a na otváranie ponúk sa použijú ustanovenia § 41** (obec zverejní v profile vo vestníku najneskôr v deň otvárania časti ponuky informáciu s uvedením dátumu otvárania príslušnej časti ponuky)

- ak ide o zákazku pri ktorej **môže podať námietky len orgán štátnej správy** podľa § 137 ods. 2 písm. b) otváranie ponuky sa uskutoční na mieste a v čase uvedenom vo výzve na predkladanie ponúk spôsobom podľa § 6 zákona o verejnom obstarávaní,

1. **posudzuje splnenie podmienok účasti** podľa § 33 a v súlade s výzvou na predloženie ponuky,
2. **postupuje pri vyhodnocovaní ponúk** podľa § 42 zákona o verejnom obstarávaní a podľa kritérií uvedených vo výzve na predkladanie ponúk,
3. **po vyhodnotení ponúk postupuje** podľa § 44 primerane (v závislosti na výške predpokladanej hodnoty zákazky a postupu stanoveného vo výzve), a pri uzavretí zmluvy postupuje podľa § 45 primerane (v závislosti od výšky predpokladanej hodnoty zákazky a možnosti uplatnenia revíznych postupov); ak zruší použitý postup zadávania zákazky, upovedomí o tom všetkých uchádzačov s uvedením dôvodu a oznámi postup, ktorý použije pri zadávaní zákazky na pôvodný predmet zákazky,
4. **vo svojom profile vo vestníku uverejnení zmluvu**, **koncesnú zmluvu, rámcovú dohodu** a každý ich dodatok do 7 pracovných dni odo dňa uzavretia a ďalšie dokumenty uvedené v § 49a ods. 1 písm. a) až f),
	1. **Postup zadávania zákaziek na dodanie tovaru, poskytovanie služby a uskutočňovanie stavebných prác podľa § 9 ods. 9 bez využitia elektronického trhoviska**

Týmto postupom sa obstarávajú:

* **všetky** zákazky na dodanie tovaru, uskutočnenie stavebných prác alebo poskytnutie služby nie bežne dostupných na trhu, ktorých predpokladaná hodnota je v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok rovná, alebo vyššia ako 1 000 Eur a nižšia ako
	1. 20 000 Eur pri tovare (okrem potravín) a službe
	2. 30 000 Eur pri stavebných prácach a
	3. 40 000 eur, ak ide o tovar, ktorým sú potraviny

sa použije ustanovenie § 9 ods. 9 zákona.

Uvedené znamená, že verejnému obstarávateľovi sa ukladá v zmysle zákona o verejnom obstarávaní pri zadávaní týchto zákaziek dodržať povinnosti podľa § 9 ods. 3 až 5 zákona (ide najmä o uplatnenie základných princípov verejného obstarávania, ktorými sú rovnaké zaobchádzanie, nediskriminácia uchádzačov alebo záujemcov, transparentnosť, hospodárnosť a efektívnosť) a zabezpečiť, aby vynaložené náklady na obstaranie predmetu zákazky boli primerané jeho kvalite a cene.

* + 1. Pre zabezpečenie princípov verejného obstarávania týkajúcich sa hospodárnosti a efektívnosti vynaložených finančných prostriedkov sa obec **rozhodla obstarávať v rámci svojej zriaďovateľskej pôsobnosti následovne:**

 **- Tovary (okrem potravín), služby v** hodnote nižšej **ako 3 000 Eur,** zodpovední zamestnanci obce obstarávajú v súlade so zásadami maximálnej hospodárnosti a efektívnosti vynaložených finančných prostriedkov, dokladovaním minimálne troch cenových ponúk doručených osobne, poštou alebo elektronicky resp. ponukami z internetových obchodov. Zohľadňované môžu byť kritéria pre výber dodávateľa uvedené v bode 5.4.3. pre tovary a 5.4.4. pre služby. Cenové ponuky sa ukladajú a evidujú rovnako ako dokumentácia verejného obstarávania.

 **- Tovary (okrem potravín) a služby v hodnote od 3 000 Eur** zodpovedný zamestnanec obce obstaráva na základe výberových kritérií uvedených vo výzve na predloženie cenovej ponuky, (vzor výzvy príloha č. 3)**.** Výzva sa zasiela minimálne 3 potenciálnym dodávateľom e-mailom, osobne, alebo poštou. Verejný obstarávateľ vyhotoví záznam z vykonania verejného obstarávania (príloha č. 4). Uchádzačom, ktorí predložili cenové ponuky zašle oznámenie o výsledku verejného obstarávania , víťazného uchádzača vyzve na uzatvorenie zmluvy (príloha č. 5).

**5.4.2. Stavebné práce** **v hodnote nižšej ako 5 000 Eur** zodpovedný zamestnanec obstaráva v súlade so zásadami maximálnej hospodárnosti a efektívnosti vynaložených finančných prostriedkov a dokladovaním minimálne troch cenových ponúk zisťovaných osobne, poštou alebo elektronicky. Zohľadňované môžu byť kritéria pre výber dodávateľa uvedené v bode 5.4.5. Cenové ponuky sa evidujú rovnako ako ostatná dokumentácia verejného obstarávania.

**- Stavebné práce v hodnote od 5 000 Eur** zodpovedný zamestnanec obstaráva na základe výberových kritérií uvedených vo výzve na predloženie cenovej ponuky, výzva sa zasiela minimálne 3 potencionálnym dodávateľom (vzor výzvy príloha č. 3.). Uchádzačom, ktorí predložili cenové ponuky zašle oznámenie o výsledku verejného obstarávania, víťazného uchádzača vyzve na uzatvorenie zmluvy (príloha č. 5).

- **Pri nákupe potravín** do finančného limitu 40 000 Eur, ak cena jedného druhu tovaru nepresahuje 1 000 Eur bez DPH na jeden nákup sa prieskum trhu nedokladuje. Zodpovedný zamestnanec pri nákupe potravín zohľadňuje výberové kritéria určené v bode 5.4.3.

- **Pri nákupe potravín pri finančnom limite potravín rovnom a vyššom ako 40 000 Eur**, postupuje podľa postupov verejného obstarávania uvedených v tejto smernici.

**5.4.3** Obec určuje jednotlivé kritériá súvisiace s predmetom zákazky tak, aby vyjadrovali vzťah **úžitkovej hodnoty** plnenia a ceny, pričom kritériami výberu dodávateľa pre **obstarávanie tovarov** **a potravín** sú nasledovné kritériá:

- Osobné dobré skúsenosti s dodávateľom

- Vzdialenosť sídla prevádzky dodávateľa

- Miesto prevádzka (podpora regionálnej zamestnanosti)

- Referencie a ich kvalita (počet reklamácií)

- Kvalita a čerstvosť potravín

- Akciové ceny

- Cena

- Termín dodávania tovaru

- Plnenie nadštandardných požiadaviek verejného obstarávateľa

- Prípadne iné

**5.4.4.** Obec určuje jednotlivé kritériá súvisiace s predmetom zákazky tak, aby vyjadrovali vzťah **úžitkovej hodnoty** plnenia a ceny, pričom kritériami výberu poskytovateľa pre **obstarávanie služieb** sú nasledovné kritériá:

- Osobné dobré skúsenosti s poskytovateľom,

- Miesto prevádzky (podpora regionálnej zamestnanosti)

- Cena

- Termín poskytovania služby

- Plnenie nadštandardných požiadaviek verejného obstarávateľa

- Technické zabezpečenie pre kvalitné poskytnutie služby

- Prípadne iné

**5.4.5**. Obec určuje jednotlivé kritériá súvisiace s predmetom zákazky tak, aby vyjadrovali vzťah **úžitkovej hodnoty plnenia** a ceny, pričom kritériami výberu zhotoviteľa pre **obstarávanie stavebných prác** sú nasledovné kritériá:

- Osobné dobré skúsenosti s poskytovateľom

- Miesto prevádzka (podpora regionálnej zamestnanosti)

- Referencie na stavebné práce a kvalita (počet reklamácií)

- Cena

- Termín výstavby

- Plnenie nadštandardných požiadaviek verejného obstarávateľa

- Prípadne iné

**5.4.6.** Povinnosťou obce je  pri zákazkách obstarávaných podľa § 9 ods. 9 ak predpokladaná hodnota zákazky je rovná, alebo vyššia ako 1000 Eur raz štvrťročne zverejniť vo svojom profile vo vetníku súhrnnú správu o týchto zákazkách, v ktorej pre každú zákazku uvedie hodnotu zákazky, predmet zákazky a identifikáciu dodávateľa.

**5.4.7**. Zadávanie zákaziek na obstarávanie tovarov, prác a služieb podľa § 9 ods. 9 priamym zadaním:

a) služby

- služobné cesty zamestnancov (cestovné, ubytovanie, parkovanie, taxi služba a iné)

- reklamné služby a prezentácie v denníkoch a časopisoch,

- zhotovenie fotografií, printových materiálov, ak sa na nevzťahuje zákon č. 618/2003 Z. z. (autorský zákon)

- ubytovanie účastníkov konferencií a školení usporiadaných obcou

- auditorské, úverové, ratingové a obstarávateľské služby

- telekomunikačné služby

- servis zariadení u autorizovaných dodávateľov

- prepravné, špeditérske a kuriérske služby

- služby pri údržbe informačného systému

- bezpečnostné služby

- služby spojené s požiarnou ochranou

- služby rozličného charakteru spojené so zabezpečením kultúrnych podujatí v obci

- geodetické služby

- poradenské služby

- znalecké posudky

- poistenie

- závodné stravovanie zamestnancov v školskej jedálni

b) tovary

- reklamné predmety, darčekové predmety

- propagačné a upomienkové predmety, ak sa na ich obstaranie nevzťahuje zákon č. 618/2003 Z. z. (autorský zákon)

- drobné nákupy rôznych tovarov dennej potreby pre obec a jeho zariadenia, spoločné úradovne a z dotácií a bežných transferov

- drobné nákupy údržbárskeho materiálu potrebného na udržanie riadného režimu budov a prevádzok zriadených obcou

- učebné pomôcky, metodiky, učebnice a iný odborný materiál pre školy v zriaďovateľskej pôsobnosti a zamestnancov

- školské pomôcky nakupované z dotácií poskytovanej Úradom práce, sociálnych vecí a rodiny pre žiakov so sociálne znevýhodneného prostredia, ohrozených sociálnym vylúčením

- tovar a služby, nadobúdané v rámci jednotlivých programov zamestnanosť a sociálna inklúzia, plne, alebo s časti financované Úradom práce, sociálnych vecí a rodiny

- nákupy v rámci reprezentačného fondu

c) iné

- obstarávanie tovarov, služieb a prác, pri ktorých by potenciálni dodávatelia boli oboznámení s informáciami, ktorých neoprávnené použitie môže priamo alebo nepriamo ohroziť činnosť.

- obstarávanie tovarov, služieb a prác špeciálneho rozmeru ( architektonického, kultúrneho, vedeckého, odborného, regionálneho ), ktorých uskutočnenie si vyžaduje špeciálne poznanie problematiky a súvislosti z minulosti

**Článok 6.**

**Zmluvy, uzatváranie dodatkov a rámcova dohoda**

**6.1.** Podľa § 10a) zákona o verejnom obstarávaní **je zakázané uzatvoriť** **dodatok k zmluve** na podlimitnú a nadlimitnú zákazku, ktorá je výsledkom postupu verejného obstarávania, ak by sa jeho obsahom

1. menil podstatným spôsobom pôvodný predmet zákazky,
2. dopĺňali alebo menili podstatným spôsobom podmienky, ktoré by v pôvodnom postupe zadávania zákazky umožnili účasť iných záujemcov alebo uchádzačov, alebo ktoré by umožnili prijať inú ponuku ako pôvodne prijatú ponuku, alebo
3. **zvyšovala cena plnenia** alebo jeho časti, alebo menila ekonomická rovnováha zmluvy v prospech úspešného uchádzača, ak tento zákon neustanovuje inak.
	1. Dodatok k zmluve, ktorá je výsledkom postupu verejného obstarávania, ktorý by zvyšoval cenu plnenia alebo jeho časti je možné uzatvoriť len za podmienky 6.4. tohto článku
	2. Zmluvná strana zmluvy, ktorá je výsledkom postupu verejného obstarávania, je oprávnená podať návrh Rade (ktorá je podľa § 111a vymenovaná Úradom pre verejné obstarávanie) a domáhať sa určenia, že k zmene okolností podľa odseku 4 došlo.
	3. Ak rada určí, že po uzatvorení zmluvy nastala taká zmena okolností, ktorá má vplyv na cenu alebo podmienky plnenia, ktorú nebolo možné pri vynaložení odbornej starostlivosti predpokladať pri uzatváraní zmluvy a po tejto zmene okolností nie je možné spravodlivo požadovať plnenie v pôvodnej cene alebo za pôvodných podmienok, je verejný obstarávateľ oprávnený uzatvoriť dodatok k zmluve, ktorá je výsledkom postupu verejného obstarávania, ktorý by zvyšoval cenu plnenia, a to najskôr ku dňu právoplatnosti rozhodnutia rady. Rada rozhodne o návrhu podľa odseku 3 do 90 dní odo dňa doručenia úplného návrhu rade. Rozhodnutie rady je preskúmateľné súdom; žaloba musí byť podaná do 30 dní odo dňa právoplatnosti rozhodnutia rady.

**6.5** Zmluvy s úspešnými uchádzačmi uzatvára starosta obce, resp. štatutár organizácie v zriaďovateľskej pôsobnosti obce. Uzatvára sa v súlade s lehotami stanovenými zákonom o verejnom obstarávaní nasledovne:

- pri nadlimitných zákazkách najskôr šestnásty deň odo dňa odoslania oznámenia o výsledku vyhodnotenia ponúk, avšak v lehote viazanosti ponúk. Táto lehota na uzatvorenie zmluvy sa vzťahuje aj na podlimitné zákazky s hodnotou rovnou, alebo vyššou ako 20 000 Eur na dodanie tovaru, poskytnutie služby a na podlimitné zákazky s hodnotou rovnou, alebo vyššou ako 30 000 Eur na uskutočnenie stavebných prác.

- na zákazky podľa § 9 ods. 9 zákona o verejnom obstarávaní obec určuje lehotu najskôr siedmy deň odo dňa odoslania oznámenia o výsledku vyhodnotenia ponúk všetkým uchádzačom

**6.6.** Zoznam podstatných náležitostí zmluvy :

1. Zmluvné strany
2. Predmet zmluvy
3. Rozsah a obsah predmetu plnenia
4. Čas plnenia
5. Cena plnenia a platobné podmienky
6. Miesto uskutočnenia prác
7. Spolupôsobenie a podklady objednávateľa
8. Zmena záväzku
9. Nároky náhrady škody
10. Práce naviac
11. Záruky na kvalitu
12. Sankcie za nedodržanie termínov
13. Prevod práv a rizík

**6.7.** **Rámcová dohoda** je písomná dohoda medzi jedným alebo viacerými verejnými obstarávateľmi na jednej strane a jedným, alebo viacerými uchádzačmi na strane druhej. Rámcová dohoda určuje podmienky zadávania zákaziek počas jej platnosti, najmä čo sa týka ceny a predpokladaného množstva predmetu zákazky.

Povinnou náležitosťou rámcovej dohody, ako aj zmluvy, ktorá je výsledkom verejného obstarávania, a ktorej predmetom je záväzok dodávateľa na opakované plnenie spočívajúce v dodaní tovaru, je dojednanie zmluvných strán vo vzťahu k určeniu ceny tovaru pre každé opakované plnenie, podľa ktorého sú zmluvné strany počas trvania rámcovej dohody alebo zmluvy povinné určovať cenu tovaru s ohľadom na vývoj cien porovnateľných tovarov na relevantnom trhu, pričom ak sú ceny na trhu nižšie, než cena určená rámcovou dohodou alebo zmluvou, alebo spôsobom podľa rámcovej dohody alebo zmluvy, sú povinné určiť cenu najviac v sume priemeru medzi tromi najnižšími cenami zistenými na trhu.

Spôsob, akým zmluvné strany budú zisťovať ceny na účely zmeny cien je na dohode zmluvných strán, pričom na účely porovnania cien

1. je obdobím, za ktoré sa ceny porovnávajú, obdobie šiestich mesiacov bezprostredne predchádzajúcich určeniu ceny za opakované plnenie a
2. musia vziať do úvahy aspoň tri cenové ponuky na identické alebo zastupiteľné tovary, ak v čase ich zisťovania existujú.

Povinnou náležitosťou rámcovej dohody alebo zmluvy je aj dojednanie možnosti výpovede pre obec v určenej lehote, ktorá nesmie byť dlhšia, než tri mesiace, ak dodávateľ nie je schopný dodať alebo nedodá plnenie za cenu, určenú podľa vyššie uvedeného.

**Článok 7.**

**Pôsobnosť v oblasti verejného obstarávania pri nadlimitných zákazkách**

**7.1.** Celý proces verejného obstarávania v súlade so zákonom o verejnom obstarávaní pri obstarávaní nadlimitných zákaziek na dodanie tovarov, uskutočnenie stavebných prác, poskytovanie služieb, súťaž návrhov, koncesie sa môže vykonávať aj prostredníctvom procesného garanta. Pri tomto postupe podľa predpokladanej hodnoty zákazky, hlási potrebu obstarávania jednotlivých predmetov obstarávania vedúci jednotlivých organizačných zložiek interným listom – požiadavkou na zabezpečenie verejného obstarávania starostovi obce.

Starosta obce následne rozhodne o ďalšom postupe.

**7.2.** Verejný obstarávateľ pri nadlimitných zákazkach uverejní predbežné oznámenie čo najskôr po začatí kalendárneho roka, ak celková predpokladaná hodnota zákaziek na :

a) dodanie tovaru alebo rámcových dohôd na dodanie tovaru podľa skupín výrobkov, ktoré plánuje zadávať v kalendárnom roku je najmenej 750 000 Eur, skupina výrobkov sa určí odkazom na slovník obstarávania

b) poskytnutie služieb alebo rámcových dohôd na služby v každej kategórií služieb uvedených v prílohe č. 2. Zákona o verejnom obstarávaní je najmenej 750 000 Eur.

**7.3.** Verejný obstarávateľ uverejní predbežné oznámenie čo najskôr po začatí kaledárneho roka alebo čo najskôr po schválení plánovaných zákaziek na stavebné práce s uvedením základnej charakteristiky predmetu zákazky alebo rámcovej dohody, ktorú plánuje zadávať, ak predpokladaná hodnota zákazky na uskutočnenie stavebných prác je rovná alebo vyššia ako 5 000 000 Eur.

**7.4.** Oznámenia o nadlimitnom verejnom obstarávaní sa zasielajú do Úradného vestníka EU

 ( Publikačný úrad EU ) a do Vestníka verejného obstarávania. Nadlimitné zákazky sa vyhlasujú oznámením o vyhlásení verejného obstarávania postupom verejnej súťaže ( § 51 zákona o verejnom obstarávaní), užšej súťaže ( §52-§54 zákona o verejnom obstarávaní), rokovacím konaním so zverejnením (§55 - § 57 zákona o verejnom obstarávaní) alebo súťažným dialógom ( § 60 – §63 zákona o verejnom obstarávaní).

Verejný obstarávateľ si plní všetky oznamovacie povinnosti vo vzťahu k Úradu pre verejné obstarávanie a Publikačnému úradu v zmysle zákona o verejnom obstarávaní.

**7.5.** Obec v súlade s § 40 zákona o verejnom obstarávaní povinný na vyhodnotenie ponúk zriadiť najmenej trojčlennú komisiu, a ak ide o nadlimitnú zákazku, ktorej hodnota je najmenej 10 miliónov eur, a najmenej päťčlennú komisiu, ak sa jedná o zákazku s predpokladanou hodnotou zákazky vyššou ako 10 mil. Eur. Členovia komisie musia mať odborné vzdelanie alebo odbornú prax zodpovedajúcu predmetu zákazky. Komisia je spôsobilá vyhodnocovať predložené ponuky, ak je súčasne prítomná väčšina jej členov, najmenej však traja. Verejný obstarávateľ môže na zabezpečenie transparentnosti vymenovať do komisie aj ďalších členov bez práva vyhodnocovať ponuky.

**7.6**. Členom komisie nesmie byť osoba, ktorá je alebo v čase jedného roka pred vymenovaním za člena komisie bola

- uchádzačom, ktorým je fyzická osoba,

- štatutárnym orgánom, členom štatutárneho orgánu, členom dozorného orgánu alebo iného orgánu uchádzača, ktorým je právnická osoba,

- spoločníkom alebo členom právnickej osoby, ktorá je uchádzačom alebo tichým spoločníkom uchádzača,

- zamestnancom uchádzača, zamestnancom záujmového združenia podnikateľov, ktorého je uchádzač členom,

**7.7.** Členom komisie nesmie byť ani osoba, u ktorej možno mať pochybnosť o jej nezaujatosti vo vzťahu k uchádzačovi alebo záujemcovi, najmä ak ide o osobu, ktorá sa podieľala na príprave dokumentov v danom verejnom obstarávaní na strane záujemcu alebo uchádzača, alebo ktorej môže vzniknúť výhoda alebo ujma v súvislosti s výsledkom vyhodnotenia ponúk.

**7.8.** Člen komisie po oboznámení sa so zoznamom uchádzačov potvrdí čestným vyhlásením, že nenastali skutočnosti podľa tejto smernice, pre ktoré nemôže byť členom komisie, alebo oznámi, že nastali skutočnosti, pre ktoré nemôže byť členom komisie.

**Článok 8 .**

**Plánovanie verejného obstarávania**

**8.1.** Vedúci zamestnanci jednotlivých organizačných zložiek a poverený zamestnanec obce vždy najneskôr do 30.11. osobne, alebo prostredníctvom elektronických prostriedkov starostovi obce predkladajú návrh požiadaviek na nasledujúci kalendárny rok, ktoré sa plánujú realizovať, resp. bude potrebné realizovať. Tento návrh predkladajú podľa prílohy č. 1 tejto smernice.

**8.2.** Plán verejného obstarávania schvaľuje starosta obce.

**8.3.** Podľa schváleného plánu verejného obstarávania poverený zamestnanec zadáva zákazky na základe schválených postupov verejného obstarávania.

**Článok 9.**

**Elektronická aukcia**

Ak obec použije elektronickú aukciu, uvedie túto skutočnosť v oznámení o vyhlásení verejného obstarávania alebo v oznámení použitom ako výzva na súťaž.

Pri tomto procese postupuje primerane v zmysle § 43 zákona o verejnom obstarávaní v znení neskorších zmien a predpisov.

**Článok 10**

**Dokumentácia a archivácia dokumentov**

**10.1.** Evidenciu všetkých verejných obstarávaní vykonaných za obec vedie poverený zamestnanec obecného úradu, ktorý je povinný evidovať a uchovávať všetky doklady z použitých postupov a všetku dokumentáciu z vykonaného verejného obstarávania v lehote stanovenej zákonom o verejnom obstarávaní v znení neskorších predpisov.

**10.2**. Dokumentácia z postupu verejného obstarávania sa  uchováva v príručnej registratúre po dobu 2 rokov a následne podľa Registratúrneho poriadku a Registratúrneho plánu v centrálnej registratúre.

.

**Článok 11**

**Metodika verejného obstarávania**

**11.1.** Metodické usmernenie vykonáva a zabezpečuje zamestnanec obce poverený touto činnosťou.

**11.2.** Vedúci jednotlivých organizačných zložiek spolupracujú pri realizácií verejného obstarávania po vecnej stránke a na požiadanie dopĺňajú a predkladajú potrebné náležitosti k predmetu zákazky.

Táto smernica nadobúda účinnosť na základe uznesenia Obecného zastupiteľstva v Heľpe č. 73 zo dňa 7.5.2015.

Nadobudnutím účinnosti tejto smernice strácajú platnosť všetky skôr schválené smernice a zásady obce, ktorých účelom je aplikovať zákon NR SR č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov a upravovať postupy verejného obstarávania pre Obec Heľpa ako verejného obstarávateľa v zmysle § 6 ods. 1 písm. b) zákona o verejnom obstarávaní.

 Peter Hyriak v.r.

 starosta obce

**PRÍLOHY:**

**Príloha č.1**

Názov organizačnej jednotky:

|  |  |  |  |
| --- | --- | --- | --- |
| **Názov tovaru, služby, práce** | **Predpokladaná hodnota v Eurách** | **Postup obstarávania** | **Predpokladaný termín dodania, tovaru, resp. ukončenia stavebných prác** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Vypracoval dňa ..............

––––––––––––––––––––––––––––––––––––––

Meno funkcia a pospia osoby, ktorá vypracovala plán VO

Schválil dňa ................

––––––––––––––––––––––––––––––––––––––––––––

 Peter Hyriak – starosta obce

**Príloha č. 2**

**Schválenie postupu verejného obstarávania**

Dňom ................schvaľujem verejné obstarávanie na predmet zákazky ................ postupom verejného obstarávania podľa § ..................... zákona č. 26/2008 Z.z. o verejnom obstarávaní a o zmene a doplnení niektorých zákonov v znení neskorších predpisov

a zároveň určujem

1. osobu zodpovednú za predmet zákazky ( meno, priezvisko, titul)

 podpis zodpovednej osoby ......................................................

1. osobu zodpovednú za finančné krytie predmetu zákazky v hodnote ...........Eur (meno priezvisko, titul)

podpis zodpovednej osoby ............................................................

 Peter Hyriak

 starosta obce

**Príloha č. 3**

 **Výzva na predloženie ponuky**

na zadávanie zákazky podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

**1.  Identifikácia verejného obstarávateľa:**

Názov: Obec Heľpa
Sídlo:  Farská 588/2, 976 68 Heľpa
IČO:  00313424
DIČ:    2021223083
Telefón: 048/6700946
Kontaktná osoba: poverený zamestnanec
e-mail: povereného zamestnanca

**2. Predmet zákazky:**

**CPV**

Hlavný predmet:

(opis - slovník CPV )

Vedľajšia činnosť:

(opis – slovník CPV)

**3. Predpokladaná hodnota zákazky: ( zadávanie hodnoty zákazky bez DPH)**

Určená bola na základe potreby Obce Heľpa a prieskumu trhu.

 **4.  Podrobný popis predmetu zákazky a jeho rozsah:**

**5.** **Lehota na predkladanie ponúk je do .............. , .......... hod**

**6. Lehota viazanosti ponuky**

**7. Termín dodania predmetu zákazky**

**8. Miesto a spôsob doručenia ponúk:**

na adresu : Obec Heľpa – obecný úrad, Farská 588/2, 976 68 Heľpa,

e.mailom na adresu :

**Obálku označiť :** ( uvedie sa spôsob označenia obálky v ktorej sa zasiela ponuka, podľa požiadaviek obstarávateľa)

**9. Podmienky účasti a požiadavky verejného obstarávateľa na predmet zákazky:**

Preukazujúce postavenie uchádzača podľa § 26,27,28,29,30,31, ( určuje verejný obstarávateľ primerane podľa predmetu zákazky a hodnoty zákazky)

**10. Termín a miesto otvárania obálok**

**11. Výsledok verejnej súťaže**

(uvedie verejný obstarávateľ napr. typ zmluvy, objednávku...)

**12. Podmienky financovania predmetu zákazky**

**13.  Miesto uskutočnenia prác:**

**14.  Termín uskutočnenia prác:  najneskôr do ..................... (už aj revízna správa)**

**15.  Kritériá na vyhodnotenie cenových ponúk:**

Určuje verejný obstarávateľ podľa predmetu zákazy v súlade s § 35 zákona o verejnom obstrávaní

* + 1. **Ďalšie informácie verejného obstarávateľa:**

( informácie o variantných riešeniach, zdroj financovania , spôsob určenia ceny vykonanie obhliadky a iné...)

**17. Prílohu k výzve tvoria aj súťažné podklady:**

( podľa predmeru zákazky napr. výkaz – výmer, projektová dokumentácia, technické správy a iné )

 Peter Hyriak

 starosta obce

**Príloha č. 4**

**Záznam o vykonaní verejného obstarávania podľa**  § 9 ods. 9 zákona č. 25/2006 Z.z. o verejnom obstarávaní zákazky na dodanie tovaru, poskytnutie služby uskutočnenie stavebných prác **„( názov zákazky ) “**, vykonaného dňa ........... v kancelárii Obecného úradu Heľpa .

**1. Identifikácia verejného obstarávateľa:**

Názov: Obec Heľpa
Sídlo:  Farská 588/2, 976 68 Heľpa
IČO:  00313424
DIČ:    2021223083
Telefón: 048/6700946
Kontaktná osoba: poverený zamestnanec
e-mail: poverenéhp zamestnanca

**2. Názov zákazky:**

**CPV:**

Hlavný predmet

Vedľajší predmet:

1. **Zoznam oslovených potenciálnych dodávateľov**
2. **Zoznam uchádzačov, ktorí predložili cenovú ponuku a ich návhy na plnenie jednotlivých kritérií a stanovenie poradia úspešnosti od 1 do ...........**

|  |  |  |  |  |
| --- | --- | --- | --- | --- |
| uchádzač | dátum doručenie ponuky | cena bez DPH | cena s DPH | poradie |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. **Identifikácia vybraného uchádzača a návhu na predmet plnenia**
2. **Odôvodnenie výberu**
3. **Ostatné skutočnosti**

*Tento záznam je súčasne aj vyhlásením osôb zúčastňujúcich sa na výbere vhodného uchádzača o ich nestrannosti pri výbere vhodného uchádzača :*

*Meno a priezvisko osôb zúčastnených na vyhodnotení ponúk: Podpis*

*1. .................*

*2. .................*

*3. ..................*

V Heľpe, dňa .........................

Vypracovala:

(Meno a priezvisko poverenej osoby na vyhodnotenie ponúk )

Podpis .............................

Schválil:

Peter Hyriak- starosta obce

Podpis .............................

**Príloha č. 5**

 Názov a adresa uchádzača

 **––––––––––––––––––––––**

 V Heľpe dňa

**VEC: Oznámenie výsledku verejného obstarávania**

 Obec Heľpa, ako verejný obstarávateľ v zmysle § 6 ods.1 písm.b) zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon o verejnom obstarávaní“) na verejné obstarávanie zákazky na „ názov zákazky**“** v zmysle § 9 ods.9 zákona o verejnom obstarávaní , Vám týmto oznamuje výsledok verejného obstarávania.

Uchádzači predložili nasledovné návrhy na plnenie jednotlivých kritérií na vyhodnotenie ponúk:

|  |  |  |  |  |
| --- | --- | --- | --- | --- |
| Uchádzač | Ponuková bez DPH | Ponuková cena s DPH |  | **Poradie** |
|  |  |  |  |  |
|  |  |  |  |  |
|  |  |  |  |  |

Vašu ponuku **prijímame resp. nepríjimame (uvedie dôvod nepriajatia)** , nakoľko bola vyhodnotená ako **najúspešnejšia,** a to z dôvodu, že ste vo svojej ponuke predložili:

* Najnižšiu resp. ekonomicky najvýhodnejšiu ponukovú cenu predmetu zákazky z vyhodnocovaných ponúk.

*( Následovné sa použije v prípade uspešného uchádzača* ***)***

 **Týmto Vás obratom žiadame k podpisu zmluvy o poskytnutí služby nasledovné doklady:**

A) ( Overenú kópiu dokladu o oprávnení dodávať tovar, poskytovať službu resp.uskutočňovať stavebné práce. U právnických osôb napr. výpis z obchodného registra, u fyzických osôb napr. výpis zo živnostenského registra, výpis z registra trestov resp. iné doklady podľa uváženia verejného obstarávateľa uvedené vo výzve na predkladanie cenových ponúk )

B) Návrh zmluvy o odielo o poskytnutí služby k záverečnému posúdeniu a následnému prerokovaniu.

Verejný obstarávateľ po prerokovaní uzavrie s Vami zmluvu o dielo o poskytnutí služby na základe Vami predloženej ponuky, podmienok vyhláseného verejného obstarávania a ustanovení príslušných právnych predpisov.

Ďakujeme Vám za účasť vo verejnom obstarávaní.

 Peter Hyriak

 starosta obce